ΕΛ.ΑΣ.: Απαγόρευση κάθε συνάθροισης και πορείας από 06:00 ώρα της Παρασκευής 05/12 μέχρι και την 15:00 ώρα του Σαββάτου 06/12

Ανακοινώνεται ότι, με Απόφαση του Γενικού Αστυνομικού Διευθυντή Αττικής, λόγω της επίσημης επίσκεψης του Πρωθυπουργού της Δημοκρατίας της Τουρκίας, δεν επιτρέπεται, για λόγους δημόσιας ασφάλειας και μη διατάραξης της κοινωνικοοικονομικής ζωής της πόλης, κάθε δημόσια υπαίθρια συνάθροιση ή πορεία, το χρονικό διάστημα από 06:00 ώρα της Παρασκευής 05 Δεκεμβρίου μέχρι και την 15:00 ώρα του Σαββάτου 06 Δεκεμβρίου, στην περιοχή που περικλείεται από τις οδούς – Λεωφόρους:

Αμερικής (από τη συμβολή της με την οδό Σταδίου) – συνέχεια Λυκαβηττού – δεξιά Αναγνωστοπούλου – αριστερά Πατριάρχου Ιωακείμ – αριστερά Μαρασλή – δεξιά Δεινοκράτους – αριστερά Αριστοδήμου – δεξιά Αθηναίων Εφήβων – αριστερά Κόνιαρη – δεξιά Τσόχα – αριστερά Δ. Σούτσου – συνέχεια Πανόρμου – αριστερά Χατζηκωνσταντή – αριστερά Λάμψα – δεξιά Φλώρου – δεξιά Μεταξά – Πλατεία Δάφνης – δεξιά Χλόης – αριστερά Υακίνθων – δεξιά Βίκτωρος Ουγκώ – έναντι Βεάκη – συνέχεια Βλαχάκη – δεξιά Μεσογείων – αριστερά Μιχαλακοπούλου – αριστερά Διονυσίου Αιγηνίτου – αριστερά Κρατερού – δεξιά Αλκαίου – δεξιά Ούλωφ Πάλμε – δεξιά Ευφρονίου – αριστερά Σπ. Μερκούρη – δεξιά Ευτυχίδου – Πλατεία Πλαστήρα – Αρχιμήδους – δεξιά Μάρκου Μουσούρου – αριστερά Αρδηττού – συνέχεια Καλλιρρόης – δεξιά Δράκου – αριστερά Μουσών – συνέχεια Παναιτωλίου – Αρακύνθου – Στησικλέους – δεξιά Ακάμαντος – αριστερά Αποστόλου Παύλου – δεξιά Ερμού – αριστερά Αθηνάς – δεξιά Βορρέου – αριστερά Αιόλου – δεξιά Κολοκοτρώνη – Αμερικής, συμπεριλαμβανομένων των τμημάτων των ανωτέρω οδών που αποτελούν τα όρια της εν λόγω περιοχής, στο τμήμα της Αττικής Οδού από το Διεθνή Αερολιμένα Αθηνών «Ελ. Βενιζέλος» έως τον κόμβο της Περιφερειακής Υμηττού με τη Λ. Κατεχάκη, στο τμήμα της Λ. Κατεχάκη από την έξοδο της Περιφερειακής Υμηττού έως τη συμβολή της με τη Λ. Μεσογείων και σε βάθος ακτίνας εκατό -100- μέτρων, ένθεν και ένθεν προαναφερόμενων τμημάτων οδών (Αττική Οδός – Λ. Κατεχάκη), ως και επί των γεφυρών, ανισόπεδων κόμβων, διαβάσεων που υφίστανται κατά μήκος αυτών, καθώς και στην ευρύτερη περιοχή τοπικής αρμοδιότητας Διεύθυνσης Αστυνόμευσης Αερολιμένα Αθηνών.

Η αστυνομία κλείνει και το Μετρό από την Παρασκευή

Έκτακτες κυκλοφοριακές ρυθμίσεις θα τεθούν σε ισχύ στην ευρύτερη περιοχή του κέντρου της Αθήνας από το πρωί της Παρασκευής 5 και έως το μεσημέρι του Σαββάτου 6 Δεκεμβρίου, λόγω της επίσημης επίσκεψης του τούρκου πρωθυπουργού, Αχμέτ Νταβούτογλου, στην Ελλάδα.

Από το μεσημέρι (13:00) της Παρασκευής θα κλείσουν και οι σταθμοί του Μετρό στον Ευαγγελισμό, το Μέγαρο Μουσικής και την Κατεχάκη.

Οι ρυθμίσεις αυτές θα εφαρμόζονται σταδιακά και ανάλογα με τις παρουσιαζόμενες κυκλοφοριακές συνθήκες.

Η Διεύθυνση Τροχαίας Αττικής σχεδίασε και θα λάβει μέτρα για τη διευκόλυνση της κυκλοφορίας.

Ζητά, πάντως, από τους οδηγούς να συμμορφώνονται με τις υποδείξεις των τροχονόμων, κυρίως όμως να αποφύγουν τη διέλευση των οχημάτων τους από τις :

Λ. Βασ. Σοφίας σε όλο το μήκος της

Λ. Βασ. Κωνσταντίνου σε όλο το μήκος της

Λ. Μεσογείων, στο τμήμα της από Κατεχάκη έως Λ. Βασ. Σοφίας

Μιχαλακοπούλου, στο ρεύμα καθόδου προς κέντρο.

Προτείνει και εναλλακτικές διαδρομές. Ενδεικτικά:

Για τους κατευθυνόμενους από τα βόρεια προάστια:

προς το κέντρο της Αθήνας να κινηθούν μέσω Λ. Κηφισίας, Λ. Αλεξάνδρας.

προς νότια προάστια μέσω Περιφερειακής Υμηττού.

προς Πειραιά μέσω Λ. Κηφισού.

Για τους κατευθυνόμενους από τα νότια προάστια:

προς το κέντρο της Αθήνας να κινηθούν μέσω Περιφερειακής Υμηττού.

προς τα βόρεια Προάστια μέσω Περιφερειακής Υμηττού.

Για τους κατευθυνόμενους από τον Πειραιά:

προς το κέντρο της Αθήνας να κινηθούν μέσω της οδού Πειραιώς.

προς τα βόρεια προάστια μέσω Λ. Κηφισού.

Διαβάστε Επίσης:

